— А з работадаўцамі, як і з патэнцыяльнымі абітурыентамі, мы вядзём пастаянную мэтанакіраваную работу, — дадае Н.У.Навуменка. — Прычым гэта рознаўзроўневыя сувязі. Мы запрашаем да сябе настаўнікаў на павышэнне кваліфікацыі, арганізоўваем вэбінары, запрашаем сваіх выпускнікоў, якія прывозяць ужо уласных вучняў на экскурсіі, каб пазнаёміць іх з універсітэтам. Самі выязджаем на прафарыентацыйныя мерапрыемствы, арганізоўваем інтэрнэт-алімпіяду. Працуем і са школамі, і з упраўленнямі адукацыі, прычым пачынаем такую работу загадзя, а шквал званкоў пачынаецца ў верасні: “Дайце нам настаўніка!” І сваім студэнтам мы заўсёды гаворым: “На нашы спецыяльнасці месцаў хапае”.